Camenae

CamenaeSecundum auctores antiquos Camenae antiquitus "Casmenae" dictae erant. At philologi moderni mirantur, si ita sit, cur a in prima syllaba brevis facta sit. apud Romanos fontium et aquarum Nymphae erant e quibus nobilissimae  Carmenta (a qua "Porta Carmentalis", una ex portis urbis Romae, nominata) et Egeria sunt. Cum Diana Nemorensi conjunctae sunt : ideo nascentibus praesunt infantibus et res canunt futuras.

Saepe a poetis Latinis invocantur proinde ac si Musae essent, tamquam fontes carminum. Livius quidem Andronicus primum Odysseae versum sic interpretabaturː Virum mihi, Camena, insece versutumAulus Gellius 18.9.5.. Romani enim Camenas a canendo vel carmine (id est *can-men*) dictas credebant. Hodie vero multi auctores linguae Latinae periti de  hac origine valde dubitant et nomen earum Tuscum potius esse arbitrantur ac "ministras" significare sicut camillum/camillamDionysius Halicarnassensis, libro secundo Antiquitatum Romanarum 22(2).. 
Lucus Romae ad portam Capenam eis  a Numa consecratus est, qui sub imperatoribus nymphaeum marmoreumIuv. III, 17-20. factum est. Dies festus huius delubri idem erat atque Dianae : 13 AugustiIta Fasti Antiates.

 Fontes 
 Verba Titi Livii libro primo ab Urbe condita haec sunt : "Lucus erat quem medium ex opaco specu fons perenni rigabat aqua quo quia se persaepe Numa sine arbitris velut ad congressum deae inferebat, Camenis eum lucum sacravit"
 De supposita verbi origine lege Varronem libro septimo de Lingua latina capite tertio (XXVI)
 Iuvenalis Satura III,11-20.
 Ovidius libro quinto decimo Metamorphoseon 482.

 Notae 

!
Categoria:Diana (dea)
Categoria:Nymphae
Categoria:Mythologia Romana
!